CELEX: 32019D1736
Language: fi
Date: 2019-10-10 00:00:00
Title: Neuvoston päätös (EU) 2019/1736 annettu 10 päivänä lokakuuta 2019, Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa kumppanuuskomiteassa Euroopan unionin puolesta esitettävästä kannasta riitojenratkaisumenettelyissä välimiehinä toimivien henkilöiden luettelon laatimiseen

18.10.2019   
               
               
                  FI
               
               
                  Euroopan unionin virallinen lehti
               
               
                  L 265/4
               
            
         NEUVOSTON PÄÄTÖS (EU) 2019/1736
         annettu 10 päivänä lokakuuta 2019,
         Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa kumppanuuskomiteassa Euroopan unionin puolesta esitettävästä kannasta riitojenratkaisumenettelyissä välimiehinä toimivien henkilöiden luettelon laatimiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen, jäljempänä ’sopimus’, 339 artiklan 1 kohdan mukaisesti sopimuksen 363 artiklan nojalla perustettu kumppanuuskomitea laatii luettelon vähintään 15 henkilöstä, jotka ovat halukkaita ja kykeneviä toimimaan välimiehinä, jäljempänä ’välimiesten luettelo’.
                  
               
                     (2)
                  
                  
                     Sopimuksen 385 artiklan 5 kohdan mukaisesti sopimusta on sovellettu väliaikaisesti 1 päivästä kesäkuuta 2018.
                  
               
                     (3)
                  
                  
                     Sopimuksen 339 artiklan 1 kohdan mukaisesti unioni ja Armenian tasavalta ovat kumpikin ehdottaneet omat välimiesehdokkaansa ja sopineet viidestä kolmannen maan kansalaisesta, jotka toimivat välimiespaneelin puheenjohtajana.
                  
               
                     (4)
                  
                  
                     On aiheellista määrittää kanta, joka esitetään unionin puolesta kumppanuuskomiteassa välimiesten luettelon laatimiseen.
                  
               
                     (5)
                  
                  
                     Unionin kannan kumppanuuskomiteassa olisi sen vuoksi perustuttava tähän liitettyyn päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Sopimuksen 363 artiklan nojalla perustetussa kumppanuuskomiteassa sopimuksen 339 artiklan 1 kohdan mukaisen niiden henkilöiden luettelon laatimiseen, jotka ovat halukkaita ja kykeneviä toimimaan välimiehinä, unionin puolesta esitettävä kanta perustuu tähän päätökseen liitettyyn kumppanuuskomitean päätösluonnokseen.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 10 päivänä lokakuuta 2019.
            
               
                  Neuvoston puolesta
               
               
                  Puheenjohtaja
               
               M. LINTILÄ
            
         
      
      
         
            LAATIA
            EU:N JA ARMENIAN TASAVALLAN KUMPPANUUSKOMITEANPÄÄTÖS No …/…
            of ...
            annettu … päivänä …kuuta …, Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen 339 artiklan 1 kohdassa tarkoitetun välimiesten luettelon laatimisesta annettu … päivänä …kuuta …, Euroopan unionin ja Euroopan atomienergiayhteisön
            KUMPPANUUSKOMITEA, joka
            ottaa huomioon Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen, jäljempänä ’sopimus’, ja erityisesti sen 339 artiklan 1 kohdan,
            sekä katsoo seuraavaa:
            
                        (1)
                     
                     
                        Sopimuksen 339 artiklan 1 kohdan mukaisesti sopimuksen 363 artiklan nojalla perustettu kumppanuuskomitea laatii luettelon vähintään 15 henkilöstä, jotka ovat halukkaita ja kykeneviä toimimaan välimiehinä, jäljempänä (’välimiesten luettelo’).
                     
                  
                        (2)
                     
                     
                        Sopimuksen 339 artiklan 1 kohdassa määrätään, että välimiesten luetteloon sisältyy kolme alaluetteloa: yksi alaluettelo kumpaakin osapuolta kohti ja yksi alaluettelo henkilöistä, jotka eivät ole kummankaan osapuolen kansalaisia ja jotka toimivat välimiespaneelin puheenjohtajana. Kussakin alaluettelossa on oltava vähintään viisi henkilöä.
                     
                  
                        (3)
                     
                     
                        Euroopan unioni ja Armenian tasavalta ovat kumpikin ehdottaneet viittä välimiesehdokasta ja sopineet viidestä kolmannen maan kansalaisesta, jotka toimivat välimiespaneelin puheenjohtajana. Kaikki luettelossa mainitut henkilöt ovat halukkaita ja kykeneviä toimimaan välimiehinä.
                     
                  
                        (4)
                     
                     
                        Sopimuksen ja erityisesti sen VI osaston 13 luvun moitteettoman toiminnan varmistamiseksi kumppanuuskomitean olisi laadittava välimiesten luettelo,
                     
                  ON HYVÄKSYNYT TÄMÄN PÄÄTÖKSEN:
            
               1 artikla
               Laaditaan sopimuksen 339 artiklan 1 kohdan nojalla luettelo henkilöistä, jotka ovat halukkaita ja kykeneviä toimimaan välimiehinä.
               Välimiesten luettelo on tämän päätöksen liitteessä.
            
            
               2 artikla
               Tämä päätös tulee voimaan päivänä, jona se hyväksytään.
            
            
               Tehty …,
               
                  
                     Kumppanuuskomitean puolesta
                  
                  
                     Puheenjohtaja
                  
               
            
         
      
      
         
            LIITE
            EUROOPAN UNIONIN JA EUROOPAN ATOMIENERGIAYHTEISÖN JA NIIDEN JÄSENVALTIOIDEN SEKÄ ARMENIAN TASAVALLAN VÄLISEN KOKONAISVALTAISEN JA TEHOSTETUN KUMPPANUUSSOPIMUKSEN 339 ARTIKLASSA TARKOITETTU VÄLIMIESTEN LUETTELO
            Euroopan unionin ehdottamat välimiehet
            
                        1.
                     
                     
                        Claus-Dieter EHLERMANN
                     
                  
                        2.
                     
                     
                        Giorgio SACERDOTI
                     
                  
                        3.
                     
                     
                        Jacques BOURGEOIS
                     
                  
                        4.
                     
                     
                        Pieter Jan KUIJPER
                     
                  
                        5.
                     
                     
                        Ramon TORRENT
                     
                  Armenian tasavallan ehdottamat välimiehet
            
                        1.
                     
                     
                        Nora SARGSYAN
                     
                  
                        2.
                     
                     
                        Arman SARGSYAN
                     
                  
                        3.
                     
                     
                        Grigor BEKMEZYAN
                     
                  
                        4.
                     
                     
                        Levon GEVORGYAN
                     
                  
                        5.
                     
                     
                        Mushegh MANUKYAN
                     
                  Puheenjohtajat
            
                        1.
                     
                     
                        William DAVEY (Yhdysvallat)
                     
                  
                        2.
                     
                     
                        Helge SELAND (Norja)
                     
                  
                        3.
                     
                     
                        Maryse ROBERT (Kanada)
                     
                  
                        4.
                     
                     
                        Christian HÄBERLI (Sveitsi)
                     
                  
                        5.
                     
                     
                        Merit JANOW (Yhdysvallat)